stanford-oval/wikipedia huggingface dataset:
סלמנדרה צפון-מערבית
אקולוגיה והתנהגות > רבייה

הסלמנדרות מגיעות לבגרות מינית בגיל בין שנה לשנתיים. מין זה מתרבה במים שיכולים להיות עונתיים או קבועים, החל משלוליות קטנות רדודות ועד אגמים גדולים עמוקים. כמו כן בנחלים שזרימתם איטית או בבריכות שוליות של נחלים. תקופת הרבייה משתנה עם הגובה וקו הרוחב. כאשר בדרום היא יכולה להתחיל בינואר ובצפון ובמקומות גבוהים עד יולי. הזכרים מגיעים לאתר המימי לפני הנקבות. הזדווגות מתרחשת לאחר טקס חיזור מורכב, ההפריה היא פנימית, הנקבה מכניסה לגופה את הספרמטופור שהזכר מניח. נקבה יבשתית מטילה גוש בגודל אשכולית קטנה המכיל בין 30 ל-270 ביצים בגודל 2 מילימטרים אותו היא מצמידה לצד התחתון של צמחים במים. נקבות נאוטוניות מטילות ביצים בגושים קטנים יותר ומשאירות אותם על קרקעית השלולית או האגם. אצות פולשות לביצים ומספקות להם חמצן.
הראשנים בוקעים מהביצים בין שבועיים לתשעה שבועות אחרי ההטלה כתלות בטמפרטורת המים. גודלם בין מילימטר ל-35 מילימטרים והם נושמים דרך זימים נוצתיים משני צדי הגוף. מרבית הבוגרים באזורים הנמוכים מפתחים ריאות ויוצאים מהמים כשהם בני 12 עד 14 חודשים, כלומר באביב שלאחר הבקיעה מהביצה. גודלם אז כ-8.5 סנטימטרים. אצל בוגרים במקומות הגבוהים התהליך מתרחש בשנתם השלישית, אם כי חלקם נשארים נאוטנים וקיים קשר ברור לגובה, ליציבות הסביבה המימית, ולהיעדרות דגים במים. סלמנדרות יבשתיות ונאוטוניות יכולות להתקיים באותה אוכלוסייה.
מצב שימור וסיכונים

מצב השימור של הסלמנדרה הצפון-מערבית איננו ברור. על פי ארגון ה-IUCN מצב הסלמנדרה הוא ללא חשש. מחקרים בקנדה שבדקו את ההצטמצמות של הדו-חיים לא זיהו ירידה באוכלוסיות של הסלמנדרה. מחקר ברכס הקסקייד במדינת וושינגטון גילה כי הסלמנדרה הרבה פחות נפוצה ביערות חדשים מאשר ביערות ראשוניים. לעומת זאת, מחקר שנעשה במערב אורגון לא גילה מתאם בין גיל העצים לכמות הסלמנדרות, ולכן לא ברור האם הסלמנדרה זקוקה ליערות ראשוניים על מנת לשגשג. עם זאת, אין ספק שכריתה מוחלטת של עצי היער מבטלת את האזור כבית גידול ולכן מציעים החוקרים להקפיד על השארת יער ברוחב שבין 200 ל-250 מטרים סביב אתרי הרבייה.
מחקר שנעשה בשנת 1995 ברכס הקסקייד באורגון גילה שקצב התמותה של ראשנים צעירים עולה ככל שהם נחשפים לקרינה אולטרה סגולה. עם זאת, הנקבות נוהגות להטיל את גוש הביצים בעומק של לפחות חצי מטר ובמים עכורים כך שככל הנראה אין השפעה להתגברות הקרינה האולטרה סגולה על אוכלוסיות הסלמנדרות.
סיכונים נוספים הם החדרת דגים טורפים כדוגמת הטרוטה לגופי המים בהם חיות הסלמנדרות ועיור הגורם להקטנת בתי הגידול.
ביאורים

↑  בלוטה חיצונית על עורם של דו-חיים שממנה מופרש חומר רעיל נגד טורפים
הערות שוליים

↑  סלמנדרה צפון-מערבית באתר הרשימה האדומה של IUCN
↑  Scientific and Common Names of the Reptiles and Amphibians of North America – Explained
↑  Ambystoma gracile
↑  סלמנדרה צפון-מערבית, באתר הרשימה האדומה של IUCN
| --- | --- |
בקרת זהויות :  NLI: 987007546891605171 
סלמנדרה צפון-מערבית בקולומביה הבריטית
סלמנדרה צפון-מערבית בקולומביה הבריטית
סרגל גולומב

סרגל גולומב מסדר 4 ובאורך 6. סרגל זה הוא גם אופטימלי וגם מושלם.
סרגל גולומב הוא קבוצת מספרים שלמים כך שלכל זוג מהם הפרש ייחודי. אם נסדר את המספרים כשנתות לאורך סרגל - אין שני זוגות של שנתות בעלי אותו ההפרש. אין דרישה שכל המספרים מאפס עד אורך הסרגל יהיו מדידים.
למשל, {0,1,4,6} הוא סרגל מושלם בו מתקבלים כל המספרים מאחת עד שש (כל אחד פעם אחת בדיוק) כהפרש של שתי שנתות:
1 - מתקבל מההפרש 0–1
2 - מתקבל מההפרש 4–6
3 - מתקבל מההפרש 1–4
4 - מתקבל מההפרש 0–4
5 - מתקבל מההפרש 1–6
6 - מתקבל מההפרש 0–6
הסרגל קרוי על שמו של סולומון גולומב, אף על פי שהרעיון פורסם על ידי המתמטיקאי ההונגרי-יהודי שמעון סידון עוד לפני לידתו של גולומב.
סדר הסרגל הוא מספר האיברים, ואורך הסרגל הוא קוטר הקבוצה (המרחק המרבי בין שתי שנתות). בדוגמה לעיל, סדר הסרגל הוא 4 ואורכו 6.
סרגל נקרא אופטימלי אם אורכו מזערי מבין כל הסרגלים בעלי אותו הסדר.
סרגל נקרא מושלם אם הוא מודד את כל ההפרשים האפשריים מאפס עד אורכו.
נכון לשנת 2022 ידועים סרגלים אופטימליים עד לסדר 28. האופטימליות הוכחה על ידי חישוב מבוזר של שנים רבות על מאות אלפי מחשבים.
שימוש אחד של סרגלי גולומב הוא תכנון של מערך מופע של אנטנות רדיו, כגון רדיו-טלסקופים.
סרגלי גולומב אופטימליים ידועים

בטבלה מטה רשומים כל סרגלי גולומב האופטימלים הידועים.
| סדר | אורך | שנתות | מושלמות |
| --- | --- | --- | --- |
| 1 | 0 | 0 | מושלם |
| 2 | 1 | 0 1 | מושלם |
| 3 | 3 | 0 1 3 | מושלם |
| 4 | 6 | 0 1 4 6 | מושלם |
| 5 | 11 | 0 1 4 9 11   0 2 7 8 11 | לא מושלם |
| 6 | 17 | 0 1 4 10 12 17   0 1 4 10 15 17   0 1 8 11 13 17   0 1 8 12 14 17 |  |
| 7 | 25 | 0 1 4 10 18 23 25   0 1 7 11 20 23 25   0 1 11 16 19 23 25   0 2 3 10 16 21 25   0 2 7 13 21 22 25 |  |
| 8 | 34 | 0 1 4 9 15 22 32 34 |  |
| 9 | 44 | 0 1 5 12 25 27 35 41 44 |  |
| 10 | 55 | 0 1 6 10 23 26 34 41 53 55 |  |
| 11 | 72 | 0 1 4 13 28 33 47 54 64 70 72   0 1 9 19 24 31 52 56 58 69 72 |  |
| 12 | 85 | 0 2 6 24 29 40 43 55 68 75 76 85 |  |
| 13 | 106 | 0 2 5 25 37 43 59 70 85 89 98 99 106 |  |
| 14 | 127 | 0 4 6 20 35 52 59 77 78 86 89 99 122 127 |  |
| 15 | 151 | 0 4 20 30 57 59 62 76 100 111 123 136 144 145 151 |  |
| 16 | 177 | 0 1 4 11 26 32 56 68 76 115 117 134 150 163 168 177 |  |
| 17 | 199 | 0 5 7 17 52 56 67 80 81 100 122 138 159 165 168 191 199 |  |
| 18 | 216 | 0 2 10 22 53 56 82 83 89 98 130 148 153 167 188 192 205 216 |  |
| 19 | 246 | 0 1 6 25 32 72 100 108 120 130 153 169 187 190 204 231 233 242 246 |  |
| 20 | 283 | 0 1 8 11 68 77 94 116 121 156 158 179 194 208 212 228 240 253 259 283 |  |
| 21 | 333 | 0 2 24 56 77 82 83 95 129 144 179 186 195 255 265 285 293 296 310 329 333 |  |
| 22 | 356 | 0 1 9 14 43 70 106 122 124 128 159 179 204 223 253 263 270 291 330 341 353 356 |  |
| 23 | 372 | 0 3 7 17 61 66 91 99 114 159 171 199 200 226 235 246 277 316 329 348 350 366 372 |  |
| 24 | 425 | 0 9 33 37 38 97 122 129 140 142 152 191 205 208 252 278 286 326 332 353 368 384 403 425 |  |
| 25 | 480 | 0 12 29 39 72 91 146 157 160 161 166 191 207 214 258 290 316 354 372 394 396 431 459 467 480 |  |
| 26 | 492 | 0 1 33 83 104 110 124 163 185 200 203 249 251 258 314 318 343 356 386 430 440 456 464 475 487 492 |  |
| 27 | 553 | 0 3 15 41 66 95 97 106 142 152 220 221 225 242 295 330 338 354 382 388 402 415 486 504 523 546 553 |  |
| 28 | 585 | 0 3 15 41 66 95 97 106 142 152 220 221 225 242 295 330 338 354 382 388 402 415 486 504 523 546 553 585 |  |
הערות שוליים

↑  S. Sidon, "Ein Satz über trigonometrische Polynome und seine Anwendungen in der Theorie der Fourier-Reihen", Mathematische Annalen 106 (1932), pp. 536–539.
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
סלאנה

ערך זה עוסק בנהר הזורם בסלובקיה ובהונגריה. אם התכוונתם למחנה ריכוז שהקים שלטון האוסטאשה הקרואטי על האי פאג, ראו .
| --- | --- |

 מידע כללי
 אורך:  229 קילומטרים
 ספיקה ממוצעת:  70 מ"ק לשנייה 
 אגן ניקוז:  12,700 קמ"ר 
 יובלים:  Bodva, Bán Stream, Szinva, Muráň, Rimava, הורנד, Turiec, Hangony Stream 
 שפך:  טיסה 
 מדינות באגן הניקוז:  סלובקיה, הונגריה
 
סלאנה (בסלובקית: Slaná, בהונגרית: Sajó, בגרמנית: Salza) הוא נהר באורך של כ-230 קילומטרים הזורם במרכז סלובקיה ובצפון מזרח הונגריה.
הנהר נובע מהר סטוליצקה, שהוא חלק מרכס ההרים המתכתיים של סלובקיה, בהרי הקרפטים המערביים, מדרום לברזנו. לאחר זרימה צפון מזרחית של כ-100 קילומטרים בסלובקיה הנחל אוסף מים מיובלים ובהמשך עובר את הגבול להונגריה באזור הררי. הוא חולף דרך מישקולץ, מתאחד עם הורנד ונשפך לתוך הטיסה. בהונגריה הנהר נושא את השם שאיו.
עוגת דאנדי

| --- | --- |

 
 מאכלים
 סוג:  עוגת פירות 
 על שם:  דנדי 
 מטבח:  המטבח הבריטי 
 מוצא:  סקוטלנד 
 יצרן:  Keiller's marmalade 
 אופן הגשה:  קינוח
 מרכיבים עיקריים:  Zante currant 
 
עוגת דאנדי מצופה בשקדים
עוגת דאנדי היא עוגת פירות סקוטית מסורתית בעלת טעם עשיר. לרוב, מוכנת העוגה מצימוקי קורינתוס, צימוקי סולטנה ושקדים ולעיתים מוסיפים לה את קליפות הפירות.
מקורה של העוגה במאה ה-19 בסקוטלנד. העוגה יוצרה לראשונה בכמויות מסחריות על ידי חברת קיילרס (Keiller's) שהייתה יצרנית של מרמלדה. בעליה טוענים שהם טבעו את שם העוגה בתור "עוגת דאנדי", אולם עוגות פירות דומות יוצרו ברחבי סקטולנד. ישנו סיפור עממי לפיו מרי, מלכת הסקוטים, לא אהבה פירות מסוכרים בעוגות שלה ועל כן הכינו עבורה את העוגה בתור עוגת פירות ללא דובדבנים אלא עם שקדים מולבנים. את השכבה העליונה של העוגה מקשטים לרוב בשקדים אותם מפזרים בצורה שווה ומעגלית. כיום, העוגה נפוצה בחנויות ובסופרמרקטים ברחבי הממלכה המאוחדת.
העוגה יוצרה ושווקה גם בהודו הבריטית ובהודו העצמאית על ידי חברות אנגליות. החל משנות השמונים דעכה הפופולריות של העוגה בהודו והיא מיוצרת במספר מחוזות רק לכבוד חג המולד.
הערות שוליים

↑  מתכון להכנת העוגה
| רשימת עוגות |
| --- | --- | --- |
| עוגות חמאה | עוגת מזון השטן • עוגת חמאה דביקה • עוגת פאונד |  |
| עוגות גבינה | אוסטקהקה |  |
| עוגות שוקולד | עוגת היער השחור • עוגת צ'נטילי • עוגת שוקולד ללא קמח • עוגת פאדג' • עוגת גאראש • עוגת שוקולד גרמנית • עוגת ג'ופרה • קלאדקהקה • עוגת שוקולד מותך • זאכרטורטה • טורטה קפרזה • טורטה סטבלי • פיטיבייה • אקלר |  |
| עוגות פירות | לחמנייה שחורה • בולו ריי • עוגת גזר • עוגת גנואה • עוגת דובדבנים • עוגת דאנדי • טארט טאטן • עוגת ירח • פנפורטה • שטרודל • עוגת תפוחים יהודית • עוגת תות |  |
| עוגות שכבות | עוגת מזון מלאכים • באקויט גאטאו • דאקוויז • דובוש • טורט אסטרהאזי • עוגת חלב חם • עוגת קייב • עוגת מריה לואיז • קרמשניט • עוגת הנסיכה • פרינצרגנטנטורטה • עוגת קשת בענן • קק לאפיס סראוואק • ספקקואק • טורט |  |
| עוגות חלולות | באומקוכן • קורטוש • סקאז • ספטטאקהקה • טרדלניק |  |
| עוגות ספוג | באן בו • עוגת באטנברג • בוסטון קרים פאי • שארלוט • עוגת שיפון • דונאוולה • קארנץ • פרנץ' פנסי • עוגת צפרדע • עוגת למינגטון • מדריה • מנטאקאדס • עוגת שיש • עוגת אופרה • עוגת פנדן • עוגה עטופה בנייר • עוגת קטיפה אדומה • עוגת ראם • שורטקייק • עוגת תבלינים • טרס לצ'ס • עוגה הפוכה • עוגת אגוזים וקפה • עוגת דבש |  |
| עוגות בצק עלים | טארט טאטן • סנט אונורה • פיטיבייה • שטרודל |  |
| עוגות קצף | עוגת מזון מלאכים • קסטלה • ז'נואז • בישקוט • עוגיית מדלן • מקצפת • רולדה |  |
| עוגות שמרים | עוגת אקלס • באבקה • לחם בננה • עוגת בנבורי • דובשנית • עוגת וולש • עוגת עקיצת הדבורה • פאנדורו • צ'ורליי • עוגת קברות זבובים • ראם באבה • שטראוסקלוצ'ן • עוגת תמר מצוי ואגוזים |  |
| עוגות אחרות | עוגת יום הולדת • עוגת חתונה • עוגת ליל כל הקדושים • ברמברק |  |
סקאניה אומנידקא

| --- | --- |

Scania OmniDekka
 מאפיינים כלליים
 נקרא גם:  East Lancs OmniDekka (בהשקה)  Darwen OmniDekka (בין השנים 2007–2008)  Optare OmniDekka (בין השנים 2009–2011)
 יצרן:  East Lancashire Coachbuilders (אנ'), משנת 2007 בבעלות Darwen Group (אנ') ומ-12 במרץ 2008 היה קרוי Optare (אנ')
 שנות ייצור:  2011–2003
 הרכבה:  בריטניה בריטניה
 מודל אחריו:  אופטר אולימפוס  Optare MetroDecker (אנ')
 חברת אם:  Ashok Leyland (אנ') (משנת 2008) בשליטת הקונגלומרט Hinduja Group (אנ'))
 אורך:  11,900-10,600 מ"מ
 רוחב:  2,535 מ"מ
 גובה:  4,240 מ"מ
 מפרט טכני
 מנוע:  6 צילינדרים 9.0 ליטר המפיק 230 כ"ס (מנוע דיזל עם מגדש טורבו, מנוע סקאניה מסוג "Scania DC9")  5 צילינדרים 8.9 ליטר המפיק 270 כ"ס (מנוע דיזל עם מגדש טורבו, מנוע סקאניה מסוג "Scania DC9")  5 צילינדרים 9.3 ליטר המפיק 230 כ"ס (מנוע דיזל עם מגדש טורבו, מנוע סקאניה מסוג "Scania DC9")
 הילוכים:  תמסורת אוטומטית  מתוצרת  "ZF" (אנ'), סדרה "ZF Ecomat" (אנ')
סקאניה אומנידקא (באנגלית: Scania OmniDekka) הוא אוטובוס דו-קומתי עירוני, אשר יוצר על ידי יצרנית מרכבי אוטובוס East Lancashire Coachbuilders (אנ'), אשר בשנת 2007 נרכשה על ידי יצרנית האוטובוסים Darwen Group (אנ') ומ-12 במרץ 2008 היה קרוי Optare (אנ'), יצרנית האוטובוסים (חברת בת של Ashok Leyland (אנ') בשליטת הקונגלומרט Hinduja Group (אנ')).
שלדות "סקאניה אומנידקאז" התבססו על שלדות סקאניה סדרה "Scania 4-series" (אנ').
ממאפייני "סקאניה אומנידקא"

אוטובוס דו - קומתי
100-68 מושבים
מנועי דיזל - טורבו
אוטובוס נמוך-רצפה
2-1 דלתות כניסה
גלריה

"סקאניה אומנידקא"
"סקאניה אומנידקא"
"סקאניה אומנידקא"
"סקאניה אומנידקא"
"סקאניה אומנידקא"
"סקאניה אומנידקא", שנת 2007
"סקאניה אומנידקא"
"סקאניה אומנידקא"
ראו גם

אופטר אולימפוס
הערות שוליים

↑  חברת East Lancashire Coachbuilders web.archive.org/web/20061012104720
↑  ב- 12 במרץ 2008 נרכשה Optare על ידי ג'יימססטן השקעות (Jamesstan Investments), חברת השקעות בשליטת יו"ר חברת האם של קבוצת דארוון, רון סטנלי. Optare נותרה בתחילה חברה עצמאית, אך עד 17 ביולי 2008 הושלמה השתלטות הפוכה על ידי קבוצת דארוון
↑  בדצמבר 2011 הייתה Ashok Leyland בעלת 75% ממניות Optare
↑  חברת Ashok Leyland  בעלת 26 אחוז ממניות Optare automotiveworld.com/articles/83128-india-uk-ashok-leyland-takes-26-stake-in-optare
↑  סקאניה אומנידקא connexionsbuses.com/the-fleet/scania-omnidekka
↑  סקאניה אומנידקא cbwmagazine.com/honouring-our-armed-forces/a-brighton-hove-scania-omnidekka-featuring-a-special-destination
עוגת גלידה

| --- | --- |

 
 מאכלים
 סוג:  עוגה, ice cream-based dessert 
 מרכיבים עיקריים:  גלידה, עוגה 
 
עוגת גלידה ביתית עם טובלרון
עוגת גלידה היא גלידה המעוצבת בצורת עוגה או עוגה המכילה גלידה. השראה לרעיון עוגת הגלידה הוא הקינוח טרייפל, העשוי שכבות עוגה ורפרפת וקיים מאז הרנסאנס.
בתקופה הוויקטוריאנית הוכן קינוח בשם "בומב" שכלל גלידה ופירות ועוצב בתבניות מרשימות. לעיתים בסיס הקינוח כלל עוגה או ביסקוויט. מתכוני עוגת גלידה הופיעו החל משנות ה-70 של המאה ה-19. בארצות הברית עוגות גלידה הן קינוח אהוד, ומיוצרות באופן תעשייתי על ידי יצרנים רבים.
רבות מעוגות הגלידה המודרניות עשויות שכבות של עוגה וגלידה ולעיתים קרובות גם תוספות שונות בין השכבות או מעל העוגה (כגון קרם, קצפת) וקישוטי עוגה כגון שבבי שוקולד, פירות, פירורי עוגיות וכדומה.
ראו גם

אלסקה אפויה
עוגת גלידה אמריקאית תעשייתית
סרסל

| --- | --- |
סמל סרסלסמל סרסל

בית העירייה בסרסל
 מדינה:  צרפת צרפת
 חבל:  איל-דה-פראנס איל-דה-פראנס
 מחוז:  ואל ד'אואז
 רובע:  סרסל
 ראש העיר:  François Pupponi
 עיר אם:  פריז
 שפה רשמית:  צרפתית
 שטח:  8.45 קמ"ר
 גובה:  75 מטרים
 אוכלוסייה:  ‏
  ‑ בעיר:  58,424 (1 בינואר 2021)
  ‑ צפיפות:  6911 נפש לקמ"ר (2011)
 קואורדינטות:  48°59′44″N 2°22′51″E﻿ / ﻿48.99556°N 2.38083°E﻿ / 48.99556; 2.38083
 אזור זמן:  UTC +1
 האתר הרשמי
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי סרסל(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי סרסל(למפת איל-דה-פראנס רגילה) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס קרטיי מוסרסל(למפת איל-דה-פראנס מוגדלת) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס קרטיי מוסרסל   tabBackground:;tabBorder:#aaa;defaultTab:0;
סַרְסֶל (בצרפתית Sarcelles) היא קומונה בעלת 58,000 תושבים, בפרווריה הצפוניים של פריז, השוכנת במרחק של 16.3 קילומטר ממרכז פריז.
הקומונה שייכת לקנטונים סרסל-צפון-מזרח וסרסל-דרום-מערב ברובע סרסל במחוז ואל ד'אואז, בחבל איל-דה-פראנס.
יהדות

בשנות החמישים והשישים הוקמו בדרום העיר שיכונים עבור הפייה-נואר וכן יהודים רבים אזרחי אלג'יריה שברחו מארצם עקב מלחמת העצמאות של אלג'יריה, בנוסף התיישבו במקום יהודים ממצרים לאחר המשבר בתעלת סואץ וכן יהודים רבים ממרוקו ותוניסיה בעיקר עם התגברות ההתנכלות ליהודים בארצות ערב בעקבות מלחמת ששת הימים ומלחמת יום כיפור. והעיר (יחד עם העיר הסמוכה סן-בריס-סו-פורה) נחשבת לאחד מהריכוזים היהודיים הגדולים בצרפת.
ברבות השנים התחוללה מהפכה תורנית בעיר והוקמו בה מוסדות תורה וכוללי אברכים עד שזכתה לכינוי "ירושלים של צרפת".
הרב אברהם אלחדד היה במשך עשרות שנים מראשי הקהילה והקים בה בית ספר יהודי תחת רשת אוצר התורה.
תחבורה

בסרסל ישנה תחנה של הרכבת הפרוורית ה־RER בקו D.
ערים תאומות

לסרסל מספר ערים תאומות והן:
ישראל נתניה, ישראל (מ־1987)
גרמניה הטרסהיים על המיין (אנ'), גרמניה (מ־1988)
סינכרומיזם

סינכרומיזם, באנגלית: Synchromism הייתה תנועת אמנות שנוסדה בשנת 1912 על ידי האמנים האמריקאים סטנטון מקדונלד-רייט (1890–1973) ומורגן ראסל (1886–1953). ה"סינכרומיות" המופשטות שלהם, המבוססות על גישה לציור כמו היחס של הצבע למוזיקה. הם היו בין הציירים המופשטים הראשונים באמנות האמריקאית. אף שהתנועה הזאת הייתה קצרת מועד, ולא משכה חסידים רבים - הסינכרומיזם הפכה לתנועת אמנות האוונגרד האמריקאית הראשונה שקיבלה תשומת לב בינלאומית.  אחד הקשיים הטמונים בתיאור הסינכרומיזם כסגנון בעל משמעות קשור לעובדה שכמה מהיצירות הסינכרומיות היו מופשטות בלבד בעוד שהאחרות כללות דימויים ייצוגיים.
תיאוריה וסגנון

סינכרומיזם מבוסס על הרעיון שצבע וצליל הם תופעות דומות ושאפשר ל"תזמר" את הצבעים בציור באותה דרך הרמונית שבה מלחין מסדר תווים בסימפוניה. מקדונלד-רייט וראסל האמינו שעל ידי ציור בסולמות צבע, עבודתם החזותית יכולה לעורר את אותן תחושות מורכבות כמו המוזיקה. כפי שאמר מקדונלד-רייט, "סינכרומיזם פשוט פירושו 'עם צבע' כפי שסימפוניה פירושה 'עם צליל'."  התופעה של "שמיעת" צבע או שילוב של שני חושים או יותר, הייתה גם מרכזית בעבודתו של וסילי קנדינסקי, שפיתח "קומפוזיציות" משלו, באירופה בערך באותו זמן.
ה"סינכרומיות" המופשטות מבוססות על סולמות צבע, תוך שימוש בצורות צבע קיצביות עם גוונים מתקדמים. בדרך כלל יש להן מערבולת מרכזית "מתפוצצת" בהרמוניות צבע מורכבות. הסינכרומיסטים נמנעו משימוש בפרספקטיבה או קו רקיע, והסתמכו אך ורק על צבע וצורה כדי להתבטא. מקדונלד-רייט וראסל היו בין מספר אמני אוונגרד שפעלו בתקופה שלפני מלחמת העולם הראשונה והאמינו שהריאליזם באמנויות החזותיות הגיע לנקודת מיצוי. כדי להיות משמעותי בעולם המודרני, דרוש לנתק כל קשר לציור בהשפעת רעיונות ישנים יותר על פרספקטיבה ותוכן ספרותי או אנקדוטי.
העבודות הסינכרומיות המוקדמות ביותר היו דומות לציורים פאוביסטיים. הצורות הרב-צבעוניות של ציורי סינכרומיסטים גם דומות באופן רופף לאלו שנמצאו באורפיזם של רוברט וסוניה דלאוני.  עם זאת, מקדונלד-רייט התעקש כי סינכרומיזם הוא צורת אמנות ייחודית ו"אין לה שום קשר לאורפיזם וכל מי שקרא את הקטלוג הראשון של סינכרומיזם... יבין שצחקנו על אורפיזם".
היסטוריה

סינכרומיזם פותח על ידי סטנטון מקדונלד-רייט ומורגן ראסל בזמן שלמדו בפריז בתחילת במאה ה-20.  ב-1907 חקר סטנטון מקדונלד-רייט את רעיונותיהם של מדעני אופטיקה כמו מישל-יוג'ין שברול, הרמן פון הלמהולץ ואוגדן רוד על מנת לפתח עוד את תורת הצבע המושפעת מהרמוניות מוזיקליות.  אחר כך, בין השנים 1911 ל-1913, שניהם למדו אצל הצייר הקנדי פרסיבל טיודור-הארט, שתאוריית הצבעים שלו חיברה בין איכויות של צבע לאיכויות של מוזיקה, כמו טון לגוון ועוצמה לרוויה.  כמו כן השפיעו על מקדונלד-רייט וראסל האימפרסיוניסטים, סזאן ומטיס עם הדגשת הצבע שלהם על פני הרישום. בנוסף לקוביסטים והאימפרסיוניסטים, מקדונלד-רייט וראסל קיבלו השראה גם מאמנים כמו אמיל ברנרד, ופול גוגן על חקריהם הייחודיים של תכונות הצבע והשפעותיו.  ראסל טבע את המונח "סינכרומיזם" ב-1912, בניסיון מפורש להעביר את הקשר בין ציור למוזיקה.
הציור הסינכרומיסט הראשון, "הסינכרומי של ראסל בירוק", הוצג בסלון בפריז בשנת 1913. מאוחר יותר באותה שנה, הוצגה במינכן תערוכת הסינכרומיסטים הראשונה של מקדונלד-רייט וראסל. תערוכות התקיימו לאחר מכן בפריז באוקטובר 1913 ובניו יורק במרץ 1914. מקדונלד-רייט חזר לארצות הברית ב-1914, אך הוא וראסל המשיכו לצייר בנפרד סינכרומיות מופשטות.
הסינכרומיזם נותר בעל השפעה בקרב אמנים גם בשנות העשרים של המאה הקודמת, אם כי התקופה המופשטת גרידא שלו הייתה קצרה יחסית. סינכרומיות רבות של סוף שנות ה-10 וה-20 מכילות אלמנטים ייצוגיים. עם זאת, בשום זמן לא השיגו מקדונלד-רייט או ראסל את רמת ההצלחה הביקורתית או המסחרית לה קיוו כשהציגו את הסינכרומיזם לארצות הברית. רק לאחר מותו של ראסל ומאוחר בחייו של מקדונלד-רייט פנתה תשומת לב המוזיאונים והמדע להישגיהם המקוריים ביותר. ציירים אמריקאים אחרים שהתנסו בסינכרומיזם כוללים את תומאס הארט בנטון (1889–1975), אנדרו דסבורג (1887–1979), פטריק הנרי ברוס (1880–1936) ואלברט הנרי קרהביאל (1873–1945).
הדיון המורחב המוקדם ביותר בסינכרומיזם הופיע בספר Modern Painting: Its Tendency and Meaning (1915) מאת וילארד הנטינגטון רייט. רייט היה עורך ספרותי ומבקר אמנות ואחיו של סטנטון מקדונלד-רייט, והספר נכתב בחשאי על ידי סטנטון. הוא סקר את תנועות האמנות המודרניות הגדולות ממאנה ועד לקוביזם, שיבח את עבודתו של סזאן (אז לא ידוע יחסית בארצות הברית), השפיל את "המודרניים הפשוטים" כמו קנדינסקי והפוטוריסטים וניבא עידן מתקרב בו הפשטת הצבע תחליף את האמנות הייצוגית. סינכרומיזם מוצג בספר כנקודת השיא באבולוציה של המודרניזם. וילארד הנטינגטון רייט מעולם לא הודה שהוא כתב על עבודתו של אחיו .
ניתן למצוא שלוש התייחסויות נוספות לסינכרומיזם: בקטלוג מאת גייל לוין שליווה תערוכה נודדת גדולה שארגן מוזיאון וויטני לאמנות אמריקאית ב-1978, "סינכרומיזם והפשטה אמריקאית, 1910–1925". בקטלוג של מרילין קושנר עבור תערוכת מורגן ראסל משנת 1990 - "בצבע, מיתוס ומוזיקה: סטנטון מקדונלד-רייט וסינכרומיזם" מאת וויל סאות', קטלוג-ביוגרפיה שפורסם בשילוב עם תערוכה ב-2001. לוין וסתאות' הם שני היסטוריונים אמנותיים האחראים להפניית תשומת לב אקדמית וציבורית לתנועת הסינכרומיזם - תנועה שלעיתים קרובות תפסה מקום מינורי בספרי הלימוד לתולדות האמנות של המאה העשרים.
הערות שוליים

↑  Roberts, Norma J. (ed.), The American Collections, Columbus Museum of Art, 1988, p. 94
↑  Hughes, Robert. American Visions: The Epic History of Art in America. New York: Knopf, 1997.
↑  "Stanton Macdonald-Wright: Modern Synchromism"
↑  Miyasemervekaplan. "Art Movements: Synchronism". Art Movements
↑  Hughes, Robert. American Visions: The Epic History of Art in America. New York: Knopf, 1997.P 348
↑  Will South's Color, Myth, and Music: Stanton Macdonald-Wright and Synchromism is the principal book-length study of the movement and its history.
↑  "Synchromism | art movement". Encyclopedia Britannica.
↑  South, Will. Color, Myth, and Music: Stanton Macdonald-Wright and Synchromism. Raleigh: North Carolina Museum of Art, 2001.
↑  Synchromism: Abstract Painting Style, www.visual-arts-cork.com
↑  Donald T. Ryan, Jr., Albert Henry Khrebiel (1873–1945): American Impressionist, Muralist, and Art Educatior
↑  Loughery, John. Alias S.S. Van Dine. New York: Scribners, 1992.P 94-97
| --- | --- |
בקרת זהויות :  NLI: 987007555938705171  LCCN: sh85131608  LNB: 000342742 
מקדונלד-רייט, 1920
מורגן ראסל, 1913
סרף מסה

| --- | --- |

 לידה:  10 באפריל 2000 (בן 24) סמאמיש, וושינגטון, ארצות הברית ארצות הברית
 שם לידה:  פאוול אגווייר
 שם במה:  Surf Mesa 
 מוקד פעילות:  ארצות הברית 
 תקופת הפעילות:  מ-2019
 מקום לימודים:  Eastlake High School 
 עיסוק:  מוזיקאי
 סוגה:  טרופיקל האוס 
 שפה מועדפת:  אנגלית 
 חברת תקליטים:  יוניברסל • Astralwerks
 www.surfmesa.com
 פרופיל ב-IMDb
 
פאוול אגייר (באנגלית: Powell Aguirre; נולד ב-10 באפריל 2000) הידוע בשם במה סרף מסה (Surf Mesa) הוא מוזיקאי אמריקאי. המוכר בזכות הסינגל, "ILY (I Love You Baby)"‏ (2019), שמכיל דגימה מהסינגל "Can't Take My Eyes Off You"‏ (1967) של הזמר פרנקי ואלי, שזכה לפופולריות באפליקצית טיקטוק.
ביוגרפיה

אגווייר נולד בסיאטל, הוא בנו של סקסופוניסט הג'אז טוני אגירה. הוא החל להתעניין במוזיקה בכיתה ג' בבית הספר היסודי ולמד לראשונה באמצעות תוכנת מחשב FL Studio והדרכות הפקות ביוטיוב. הוא החל לעבוד על פרויקטים בשם במה שלו סרף מסה כבר בתיכון, והוציא מוזיקה בפלטפורמת SoundCloud. כשאגווייר תכנן לעבור לאריזונה ללמוד מדעי המחשב בבית ספר לטכנולוגיה, הוא שבר את רגלו והיה מרותק למיטתו במשך שלושה חודשים. במהלך תקופה זו, אגווייר הצליח להתמקד באופן מלא בהפקת מוזיקה.
אגווייר החליט לעבור לגור בלוס אנג'לס לאחר שביקר אצל ילדה בה התעניין, מכיוון שהבין שזו ההזדמנות שלו להיות מוזיקאי בעיר. בשנת 2019, הוציא אגווייר את סינגל הבכורה שלו "Taken Away" בהשתתפות אלכסה דניאל, ואת מיני-אלבום הבכורה שלו, Bedroom. בנובמבר הוציא את הסינגל "ILY (I Love You Baby)"; את השיר הוא החליט להקליט בשל גרסת הכיסוי של הזמרת אמילי מוביל לשיר. השיר זכה לפופולריות עצומה בפלטפורמת הווידאו טיקטוק, מה שהוביל לחתימתו של אגווייר בחברות התקליטים יוניברסל מיוזיק גרופ ו-Astralwerks. עד יוני 2020, השיר הפך ללהיט בינלאומי והגיע לעשיריות הפותחות באוסטריה, גרמניה, שווייץ, סקוטלנד, הולנד, מלזיה וסינגפור ולחמישייה הפותחת במצעד שירי הדאנס/אלקטרוני.
ביוני 2020, הוציא אגוויר רמיקסים רשמיים לשירם "Be Kind", של המוזיקאי מרשמלו והזמרת האמריקאית הלסי.
בשנת 2021, הוציא אגוויר את הסינגל "Carried Away", יחד עם הזמרת מדיסון ביר. ב-4 ביוני, הוציא את הסינגל "Lose My Mind", בהשתתפות ביפולר סאנשיין.
דיסקוגרפיה > מיני-אלבומים

2019: Bedroom